Lav et referat af nedenstående tekst:

Tekst:
Siden i torsdags er ni patienter på den medicinske afdeling M5 ramt af en maveinfektion, som lægerne endnu ikke har identificeret. - Man tænker jo altid, at det kan være Roskildesyge, som er meget smitsom. Derfor tager man forholdsregler, så man også kan imødegå den, siger Ole Mygind, cheflæge på sygehus Thy-Mors til TV2/NORD. Roskildesyge er en virus, som især spredes gennem maden. Sygdommen rammer ofte hospitaler og andre lukkede miljøer. Sidste store udbrud af Roskildesyge her i landsdelen var i 2005, hvor frosne hindbær fra Polen var skyld i, at knap 300 blev syge på Aalborg Sygehus. Sygdommen tages meget alvorligt af sygehusene, fordi den kan være livstruende for svækkede mennesker. Derfor er en hurtigt indsats vigtigt for at forhindre, at sygdommen spreder sig til resten af sygehuset. Først om et par dage kan lægerne sige, om der er tale om den virus, der er skyld i den frygtede Roskildesyge.

Referat:
Frygt for Roskildesyge har fået sygehuset i Thisted til at isolere en medicinsk afdeling på sygehuset. Indtil nu er ni patienter ramt af en ukendt maveinfektion.